יחידת מגלן

יחידת מַגְלָן (יחידה 212) היא יחידת קומנדו בצה"ל, המתמחה בהשמדת מטרות איכות בעומק שדה הקרב וביצירת מודיעין צבאי באמצעות אמצעי לחימה מיוחדים. היחידה הוקמה בינואר 1986 תחת פיקוד עוצבת קלע דוד, לאחר כשלוש שנים עברה לעוצבת האש (אוגדה 98), והייתה כפופה לה עד דצמבר 2015. ב־27 בדצמבר 2015 הוכפפה לחטיבת עוז (עוצבה 89). היחידה נקראת על שם העוף מגלן, שניתן לראותו גם בסיכת היחידה.

== שם היחידה ==
מפקד היחידה הראשון, סא"ל דני הרמן, סיפר מדוע בחר בציפור מגלן כשמה של היחידה: 

סיכת היחידה עוצבה בידי אביחי פורת, לוחם ומפקד צוות ממחזור פברואר 1991. יצוין שכל היחידות שהוקמו תחת פיקוד עוצבת קלע דוד קיבלו שמות המתחילים באות מ'.

== היסטוריה ופעילות מבצעית ==
תג [[חטיבת עוז שבה מוצבת יחידת מגלן]]
=== הקמה ===
לאור לקחי לוחמת הנ"ט שגובשו בצה"ל לאחר מלחמת יום הכיפורים ומלחמת לבנון, החליט ראש חטיבת התורה והפיתוח במפקדת חילות השדה, תא"ל דורון רובין, בינואר 1986, כי יש להקים בצה"ל יחידה חדשה המתמחה בלוחמת נ"ט תוך שימוש באמל"ח מתקדם. הקמת היחידה הוטלה על עוצבת קלע דוד בפיקודו של אל"ם בני (בנגה) בית אור, ייעוד מגלן נקבע למבצעים מיוחדים, ופותח עבורה מסלול ההכשרה ייחודי על ידי העוצבה.

בראשית דרכה כללה היחידה צוות צעיר שגויס בנובמבר 1985 בפיקודו של אורי ה. וצוות בוגר שהורכב על בסיס לוחמים מיחידות מובחרות שונות. היחידה פעלה תחת פיקודה הישיר של עוצבת קלע דוד, לאחר כשלוש שנים עברה לעוצבת האש.

מספר חודשים לאחר גיוס צוות נובמבר 85' אשר היווה את ראשית הקמתה של היחידה, מונה רס"ן דני הרמן למפקד הראשון של היחידה. הרמן הוא יוצא סיירת גולני ששימש קודם לכן כמפקד פלנ"ט גולני. הוא היה לאחר שחרור מצה"ל כאשר פנה אליו תא"ל דורון רובין, שהחליט על הקמת היחידה, וביקש ממנו לחזור לצבא כדי לפקד על היחידה. לאחר שנה סיים את תפקידו. מפקד העוצבה, בנגה, החליט למנות את מוטי יוגב למפקד הבא.

=== הלחימה ברצועת הביטחון ===
במשך השנים פעלה היחידה בלבנון במבצעים חשאיים. מי ששיפר את מעמדה של היחידה והפך אותה ליחידה מבצעית משמעותית היה טל רוסו. נפתלי בנט, שהיה אז מפקד צוות ביחידה, סיפר על תקופת הפיקוד של רוסו כי . בין היתר הוביל רוסו את לוחמי היחידה במבצע דין וחשבון.

באפריל 1996, במהלך מבצע "ענבי זעם", פעל כוח של היחידה בפיקוד המ"פ נפתלי בנט, בגזרת כפר קאנא. הכוח פעל בגזרה 8 ימים רצופים, במהלכם הרג הכוח מספר רב של מחבלים. ביום השמיני לפעילותו נקלע הכוח לאש מרגמות. בנט דיווח על כך לחפ"ק, שהחליט על סיוע ארטילרי ליחידה. סוללת תותחי 155 מ"מ של חיל התותחנים ירתה חמישה פגזים לעבר מקור האש, וחלק מהפגזים נפלו על מחנה של האו"ם ובו פליטים לבנונים, שממנו או בקרבתו בוצע ירי חזבאללה. בתקרית נהרגו 102 אזרחים ו־4 חיילי או"ם וכ־100 אזרחים נוספים נפצעו. בעקבות התקרית הופעל לחץ בינלאומי כבד להפסיק את המבצע.

=== האינתיפאדה השנייה ומלחמת לבנון השנייה ===
במהלך האינתיפאדה השנייה הוסטה היחידה לפעילות ביהודה ושומרון, בעיקר בביצוע מעצרים של מבוקשים. ב-19 במרץ 2002 תקפו שני מחבלים צוות טירונים מן היחידה, אשר זה עתה החל את האימון המתקדם, בשעה שתירגל לינה בשטח חמאם אל־מליח. ממכת האש הראשונה נהרג מפקד הצוות, , ונפצעו מספר חיילים. לוחמי הצוות שהקיצו משנתם הרגו את אחד המחבלים. מפקד מגמת האימון המתקדם בבא"ח צנחנים, רס"ן גיא חזות, שהגיע עם כוחות הכוננות ניהל את הקרב במהלכו נהרג המחבל הנוסף. במהלך מבצע חומת מגן לחמה היחידה ברמאללה.
לוחמי מגלן במערב ח'אן יונס במלחמת חרבות ברזל
ב-13 במרץ 2003 ארעה תקרית קשה של הריגת המאבטחים בדרום הר חברון כאשר כוח מן היחידה ומסוק קרב של צה"ל הרגו בשוגג קצין בחופשה ומאבטח נוסף ששהו בסמוך ליישוב פני חבר. בשל כך רשם מפקד פיקוד המרכז, משה קפלינסקי, הערה פיקודית בתיקו האישי של מפקד היחידה, דני קס לוין, ובמקביל קיבל הרמטכ"ל משה יעלון את המלצת האלוף שלא למנות את מפקד חטיבת יהודה, חגי מרדכי, למפקד חטיבת הצנחנים באותה השנה.

ב-19 ביולי 2006, במהלך מלחמת לבנון השנייה, נתקל כוח מהיחידה בחוליית מחבלים מעבר לגדר המערכת צפונית לאביבים. במקום התפתחו חילופי אש כבדים. זו הייתה הפעם הראשונה בה נפגשו הלוחמים עם מה שנודע מאוחר יותר כ"שמורת טבע" – מערכת הבונקרים הנסתרת שחפרו מחבלי חזבאללה. במהלך הלחימה נהרגו שניים מחיילי היחידה ומערכת הבונקרים הושמדה וטוהרה. בהמשך המלחמה, במבצע נערי החוף, פעלה היחידה בגזרה המערבית בדרום לבנון באזור שקיף אל חרדון והשמידה כ־150 מטרות, בהן כ־40 משגרי רקטות. על פעילותה במלחמת לבנון השנייה קיבלה היחידה ציון לשבח יחידתי ממפקד פיקוד המרכז.

=== לאחר מלחמת לבנון השנייה ===
לוחמי מגלן ב[[מלחמת חרבות ברזל]]

ב-18 באוקטובר 2011 אבטחה היחידה את חזרתו של גלעד שליט משבי החמאס.

בשנת 2014 השתתפו לוחמי היחידה, בפיקודו של מפקד היחידה סא"ל יובל גז, במבצע שובו אחים. לוחמי היחידה היו שותפים לחשיפת גופות הנערים הנעדרים לאחר 18 ימים של חיפושים. בהמשך השתתפה היחידה במבצע צוק איתן. ב-30 ביולי 2014 נהרגו שלושה מלוחמי היחידה בעת טיפול במנהרה ממולכדת שהוסתרה במרפאה של אונר"א בדרום רצועת עזה. ב־19 בינואר 2015 הוענק ליחידה צל"ש הרמטכ"ל על פעילותה במבצע צוק איתן.

=== לאחר צוק איתן ===
ב-14 במאי 2018 היה כוח מהיחידה ערוך לאורך גבול ישראל-עזה, בשל העימותים שהתנהלו לאורך הגדר באותה תקופה. הכוח זיהה חוליית מחבלי חמאס שהגיעה בחסות ההמון שהפגין באותה העת. החוליה ביצעה ירי ובמקביל השליכה רימונים ומטעני צינור לעבר הכוח, תוך ניסיון לחצות את גדר הגבול. חיילי הכוח הסתערו על המחבלים בחיפוי טנק וכלי טיס ובתום קרב קצר נספרו 8 מחבלים הרוגים. ב-27 ביוני 2018 קלטה היחידה את פלגת "רימון" המבוססת על יחידת רימון שנסגרה.

ב-12 ביולי 2018 זכו צלפי היחידה באליפות הצליפה הבין-לאומית שארגן בית הספר לצליפה, קליעה ולוחמה בטרור. מגלן התחרו בבית היחידות המיוחדות והבינלאומיות שכלל צלפים ממספר צבאות בהם צלפי יחידות עילית כגון אריות הים (Navy SEALs), יחידת הריינג'רס של צבא ארצות הברית וצלפים מקנדה, איטליה, פולין ויוון.

ביולי ואוגוסט 2020 פעלה היחידה במבצע יוצא לאור בגבולות לבנון וסוריה,
לוחמי מגלן במלחמת חרבות ברזלוב-2 באוגוסט 2020 הרג כוח מהיחידה, ששהה במארב בדרום רמת הגולן, בחיפוי כלי טיס של חיל האוויר, ארבעה מחבלים בעת שהניחו מטעני חבלה בשטח ישראל.

במאי 2021 פעלה יחידת מגלן במבצע שומר החומות ברצועת עזה וסיכלה חוליות תמ״ס חוליות נ"ט ומשגרי נ"ט של חמאס והג'יהאד האסלאמי הפלסטיני וחילצה תחת אש כבדה לוחמים באירוע נתיב העשרה. ב-25 בנובמבר 2021 הוענק למגלן אות הערכה מבצעי מטעם הרמטכ"ל.

=== לאחר שומר החומות ===
היחידה פעלה במבצע שובר גלים בג'נין, שכם, רמאללה ויריחו. באוגוסט 2022 פעלה היחידה במבצע עלות השחר בעזה, תקפה מטרות טרור והגנה על ישובי העוטף. בינואר 2023 פעלה ביחד עם סיירת חרוב, לוחמי עוקץ והימ"מ במבצע בג'נין לסיכול תשתית טרור של הגא"פ שבו נהרגו כ-10 מחבלים. במאי 2023 פעלה במבצע מגן וחץ והגנה על יישובי עוטף עזה בכך שביצעה פעולות רכובות באזורים מאוימים בנ"ט וחשפה אויב.

ביולי 2023 פעלה היחידה במבצע בית וגן שם תקפה יעדי טרור, השמידה מחסני תחמושת וחמ״לים וניהלה לחימה מדלת לדלת.לוחם מגלן במלחמת חרבות ברזל
=== מלחמת חרבות ברזל ===

==== פעילות במלחמת חרבות ברזל ====
במתקפת הפתע על ישראל מרצועת עזה ב-7 באוקטובר 2023 לוחמי מגלן הוזנקו להגן על היישובים ונלחמו במחבלים בקרבות קשים שבמהלכם הרגו מחבלי חמאס רבים. במהלך הקרבות איבדה היחידה 13 מלוחמיה בהם סגן מפקד היחידה רס"ן חן בוכריס וקצין האג"ם של היחידה סרן יפתח יעבץ.<ref></ref><ref></ref>

במלחמת חרבות ברזל שפרצה בעקבות מתקפת הפתע הרגו לוחמי מגלן מחבלים נוספים וביצעו את טבילת האש המבצעית של "עוקץ פלדה" – פצצת מרגמה מונחית, כאשר השמידו באמצעותה עמדת ירי של חמאס ברצועת עזה.

==== התמרון היבשתי ברצועת עזה ====
ב-13 בנובמבר 2023, במהלך התמרון הקרקעי של כוחות צה"ל ברצועת עזה, ניהלה היחידה קרבות בצפון הרצועה שבמהלכם נהרג קצין אג״ם היחידה (אשר החליף את סרן יפתח יעבץ ז״ל שנפל בשבת השחורה) רס"ן יששכר נתן. לוחמי היחידה השמידו מטרות טרור וחיסלו מחבלים באמצעים שונים, בהם טילי גיל ופצמ"ר עוקץ פלדה.
לוחמי מגלן בשכונת אל אמל בח'אן יונס במלחמת חרבות ברזל
ב-14 בנובמבר פעל צוות הקרב החטיבתי יחד עם צק"ח נח"ל וגבעתי לכיבוש מחנה א-שאטי במערב העיר עזה. לוחמי חטיבה פעלו בצפון המחנה לאיתור פעילי גדוד שאטי ולהשמדת התשתיות שלו. כוחות החטיבה פשטו על מבנים בעומק המחנה והשמידו תשתיות אויב רבות. בנוסף, הם ביצעו פשיטה לטיהור מרחב בית ספר שבו נמצאו עמדות משגרי נ"ט, כמות גדולה של אמל"ח ותשתיות טרור. שעות לפני שהכוחות הקרקעיים נכנסו לשאטי, חיל האוויר תקף מטרות אויב במחנה.

ב-21 בנובמבר במהלך הבוקר פעלו כוחות חטיבת הקומנדו בהובלת יחידת מגלן, במרחב שאטי. הלוחמים איתרו והשמידו מטרות כמו תצפיות, תשתיות טרור שרובן היו בתווך האזרחי, משגרי נ"ט וחוליות נ"ט. לפי דובר צה"ל, במהלך הפעילות חיסלו הלוחמים מחבלים רבים בהיתקלויות.

ב-3 בדצמבר החלו לפעול כוחות היחידה במרחב ח'אן יונס. במהלך הלחימה איתרו והשמידו הלוחמים תשתיות טרור נוספות וחיסלו מחבלים רבים. במהלך הלחימה נפל רס"ל אוריה באייר - לוחם ביחידה.

== מפקדי היחידה ==
מפקד היחידה הראשון היה דני הרמן, בוגר סיירת גולני ששימש כמפקד פלנ"ט גולני. אחריו מונה מוטי יוגב, בוגר סיירת מטכ"ל, לאחר שהיה בתפקיד סמג"ד 890. יוגב פיקד על היחידה בפרוץ האינתיפאדה הראשונה. בהמשך פיקד על היחידה נועם בן צבי, יוצא חטיבת הצנחנים. אחריו הגיע טל רוסו. רוסו נחשב למפקד הבולט בתולדות היחידה, וכמי שקידם את רמתה המקצועית ושיפר את הדימוי שלה בתוך הצבא. רוסו היה גם אחד מהדוחפים הגדולים לשיתופה של היחידה בפעילות הסיכול הממוקד בשטחים. מפקד נוסף היה אסף שביט שנפצע קשה בעזה בעת אירועי מנהרת הכותל. מסיירת מטכ"ל הגיעו המפקדים רוני בלקין ודרור וינברג, שהפך את היחידה ל"ציידת מחבלים ראשית" בימי הלחימה ברצועת הביטחון בלבנון בשנות ה־90. מתקופת פיקודו של דרור וינברג, מרבית מפקדי היחידה היו בוגרי חטיבת הצנחנים, למעט דני קס לוין ויובל גז שעשו את רוב שירותם ביחידת מגלן.

{| border=1 cellpadding=4 cellspacing=0

|- bgcolor="#dc143c"
|<span style="color: white;"> שם</span> ||<span style="color: white;">תקופת כהונה</span>||<span style="color: white;">הערות</span>
|-
| דני הרמן || 1986–1987 ||
|-
| מוטי יוגב || 1987–1989 || לימים מפקד חטיבת אפרים וחבר הכנסת
|-
| נועם בן צבי || 1989–1991 || לימים מפקד החטיבה המערבית ביחידת הקישור ללבנון
|-
| רן טמיר || 1991–1992 ||
|-
| טל רוסו || 1992–1994 || לימים מפקד פיקוד הדרום ומפקד מפקדת העומק
|-
| אסף שביט || 1994–1995 || לימים מפקד חטיבת יהודה
|-
| רוני בלקין || 1995–1997 || לימים מפקד חטיבת הבקעה
|-
| דרור וינברג || 1997–1999 || לימים נהרג בחברון, בעת שפיקד על חטיבת יהודה
|-
| יוסי בכר || 1999–2001 || לימים מפקד הגיס המטכ"לי ומפקד בית הספר לפיקוד, שליטה ומטה מבצעי
|-
| מוטי ברוך || 2001–2002 || לימים מפקד הגיס המטכ"לי ומפקד פיקוד האימונים וההכשרות
|-
| דני קס לוין || 2002–2004 || לימים מפקד עוצבת חצי האש
|-
| אמיר ברעם || 2004–2006 || לימים סגן הרמטכ"ל
|-
| אליעזר טולדנו || 2006–2008 || לימים מפקד פיקוד הדרום
|-
| נמרוד אלוני || 2008–2010 || לימים מפקד מפקדת העומק והמכללות הצבאיות
|-
| אבי בלוט || 2010–2012 || לימים מפקד פיקוד המרכז
|-
| גיא לוי || 2012–2014 || לימים קחצ"ר
|-
| יובל גז || 2014–2016 || לימים ראש חטיבת שילו"ח
|-
| אבינועם אמונה || 2016–2018 || לימים מפקד עוצבת הגולן
|-
| רועי צוויג-לביא || 2018–2020 ||לימים מפקד חטיבת שומרון
|-
| רן פרידמן|| מאי 2020 - אוגוסט 2022 || לימים מפקד חטיבה 226
|-
| א' || אוגוסט 2022 -2024 || מפקד היחידה במלחמת חרבות ברזל
|-
|ז'
|2024-
|
|}
#

== אמצעי לחימה ==
רובי השירות של הלוחמים ביחידה הם מדגמי M4A1 קרבין מקוצרר (M4 קומנדו) פרט לקלעים שמשתמשים בנשק ארוך. בנוסף לנשק האישי לוחמי היחידה מפעילים מקלעי נגב, נגב קומנדו (נגבון), נגב NG7 ומאג. היחידה מפעילה גם צלפים החמושים במערכות נשק צלפים המבוססות על רובה הצלפים רמינגטון M24 הבריחי (המשמש את כלל מערך הצליפה בצה"ל), ה־SR-25 Mk 11 החצי־אוטומטי ורובי צלפים לטווח ארוך. ב־2018 נכנס לשירות ביחידת מגלן רובה הצלפים בארט MRAD שנבחר לשמש את היחידות המיוחדות של צה"ל בעקבות הצלחתו בימ"מ, ובשנת 2021 החל הבארט REC10 החצי-אוטומטי להחליף את ה-SR-25.

היחידה מפעילה אמצעי לחימה נוספים, בהם פצצת המרגמה המונחית "עוקץ פלדה",<ref></ref> ואמצעי לחימה הייחודיים לה, חלקם מסווגים.<gallery widths="200" heights="150">
קובץ:M4A1 ACOG.jpg|נשק אישי: רובה M4A1 פלאט-טופ
קובץ:IDF-M24-SWS-2018-Zachi-Evenor.jpg|רובה צלפים רמינגטון M24
קובץ:SR-25 pic02.jpg|רובה צלפים SR-25
קובץ:IDF-FN-MAG.png|מקלע מאג
קובץ:MK 22 Sniper rifle.jpg|רובה צלפים בארט MRAD
קובץ:Iron-Swords--Negev-NG7-machinegun-0001c.jpg|מקלע נגב NG7
קובץ:IDF-machineguns-67.jpg|מקלע נגב ומקלעי מאג
קובץ:IDF networked precision fire system Iron Sting (cropped).jpg|פצמ"ר "עוקץ פלדה" אמל"ח בשימוש היחידה
</gallery>

== מיונים וקבלה ליחידה ==
לוחמי מגלן
לוחמי היחידה מתקבלים ליחידה באחת משתי דרכים:<ref></ref>:

# גיבוש מטכ"ל או שייטת, בתוצאת סיים ולא עבר.
# גיבושי חטיבות החי"ר, לאחר הגיוס.

== הכשרה ==
אורך מסלול לוחם ביחידה נמשך כ-16 חודשים (שנה וארבע).

תחילה מתחילים לוחמי מגלן, את הטירונות בבא"ח צנחנים בפלגה משותפת יחד עם לוחמי דובדבן. בתום שלב זה עוברים הלוחמים קורס צניחה. לאחר מכן עוברים הלוחמים לשלב לוחמות הבסיס (טירונות יחידה) שנמשך כחודש וחצי. שאחריו, ממשיכים הלוחמים לשמונה חודשים בביה<nowiki></nowiki>ס לקומנדו, יחד עם דובדבן ואגוז. בשלב זה יעברו הלוחמים אימוני לוחמה במתארים שונים, יחולקו למקצועות שונים בצוות, ויעברו שבועות ניווט והסוואה. בתום שלב זה יעלו כל אחת מהיחידות אל בסיס האם שלה להמשך המסלול, שם גם יגלו את היעוד הספציפי של הצוות וירכשו בו מיומנויות.

בסוף המסלול נערך טקס מסורתי סגור למשפחות, בו הלוחמים עורכים שבוע מסכם בדרום הארץ, ולמעשה מסיימים את ההכשרה שלהם ומקבלים את סיכת לוחם מגלן.

== סיכות ==
<gallery>
קובץ:סיכת תקשוב מגלן.png|סיכת תקשוב מגלן
קובץ:מפקדה מגלן.png|סיכת חיילי המפקדה של יחידת מגלן
</gallery>

== עמותת ידידי מגלן ==
עמותת ידידי מגלן היא עמותה שהוקמה בשנת 2006 על ידי יוצאי היחידה. העמותה מונה (נכון ל-2023) 1,500 חברים. העמותה תומכת בחיילי היחידה בסדיר ובמילואים בפעילויות ותחומים שונים, בהם: התנדבות, אקדמיה, תמיכה נפשית, תרומות, אירועים קהילתיים ועוד. קשורים אליה למעלה מ-10,000 בוגרי היחידה.<ref></ref>

== גלריה ==
<gallery>
קובץ:Maglan. I.webm|לוחמי היחידה באימון 2019/2020
קובץ:Unit212TrainingDay.jpg|לוחמי היחידה באימון חטיבתי
קובץ:Maglan Unit. II.jpg|טקסט=
קובץ:IDF networked precision fire system Iron Sting. II.jpg|פצמ"ר "עוקץ פלדה" ברשות היחידה. פצצת מרגמה בקוטר 120 מ"מ עם הנחיית לייזר ו-GPS.
קובץ:Oz Brigade exercises, December 2021. III.jpg|קישור=|לוחם מגלן בתרגיל
קובץ:Iron Swords-Maglan unit-002.jpg|לוחמי מגלן ברצועת עזה במהלך מלחמת חרבות ברזל
קובץ:Iron Swords-Maglan unit-003.jpg|לוחמי מגלן במהלך פעולה בח'אן יונס במלחמת חרבות ברזל
קובץ:Maglan unit 3.jpg|לוחמי מגלן באימון
קובץ:Iron Swords-Maglan unit-001.jpg|לוחמי מגלן במלחמת חרבות ברזל
קובץ:Maglan unit 2.jpg|לוחמי מגלן באימון לוחמה בשטח בנוי
קובץ:Iron Swords-Maglan unit-007.webp|לוחמי מגלן בח'אן יונס
קובץ:Iron Swords-Maglan unit-008.jpg|לוחמי מגלן בח'אן יונס
קובץ:Oz brigade(iv).jpg|לוחמי מגלן בשכונת אל אמל בח'אן יונס
</gallery>

<gallery caption="סרטוני וידאו מפעילות היחידה במבצע">
קובץ:פעילות הכוחות 06.webm|פעילות כוחות צה"ל, 3 ביולי 2023
קובץ:פעילות הכוחות 14.webm|היתקלות בין לוחמי יחידת מגלן למחבלים, 3 ביולי 2023
</gallery>

== לקריאה נוספת ==
* 
* 
* איל דורון, הדס ועופר רגב, "בהשקט ובבטחה – מורשת יחידת מגלן", פורת הוצאה לאור, מאי 2012.

== קישורים חיצוניים ==

* 
* [http://maglan.org עמותת "מגלן" – האתר הרשמי]
* [http://maglan.localtimeline.com/index.php?lang=he סיפורה של יחידת מגלן] – סיפור מקומי על ציר הזמן
* [https://he.wikisource.org/wiki/המנון_יחידת_מגלן המנון יחידת מגלן], באתר ויקיטקסט
* 
* 
* 
* 
* 
* סמדר קרמפף, מתוך אתר "ישראל דיפנס", 18 באוגוסט 2011
* 
* 
* 
* 
* 
* 
* 
* 
* 
* 
* 
* 
* 

== הערות שוליים ==

*
מגלן
מגלן
מגלן
מגלן
מגלן
קטגוריה:עוצבת האש